**Kunfehértó Község Polgármesterének**

**ELŐTERJESZTÉSE**

**a Képviselő-testület 2017. március 29-i ülésére**

**A KEOP-1.3.0/09-11-2011-0028 azonosítószámú „Kiskunhalas Ivóvízminőség-javító Projekt" című beruházás keretében létrejött vagyon átadása a Társulás tagjainak** - tárgyában

**Tisztelt Képviselő-testület!**

A „Mindennapi vizünk" Ivóvízminőség-javító Önkormányzati Társulás létrejöttének legfőbb célja a KEOP-1.3.0/09-11-2011-0028 azonosítószámú, „Kiskunhalas Ivóvízminőség-javító Projekt" keretében a tagtelepüléseken a szolgáltatott ivóvíz minőségének javítása. A projekt sikeresen befejeződött és a Támogató (az Európai Unió és Magyarország Kormánya) tájékoztatása alapján 2016. május 10-én lezártnak nyilvánította.

A projekt keretén belül megvalósult 14 vízműtelep felújítása, 8 víztorony felújítása, 2 új víztorony építése, 13,694 km új vezetékhálózat kiépítése és 12,781 km meglévő ivóvízvezeték hálózat felújítása. A támogatott projektből megvalósult beruházás összes értéke - a társulás főkönyve, a beruházás során megkötött megbízási és vállalkozási szerződések, valamint a beruházást végző Kivitelező konzorcium (Duna Aszfalt Kft., Vízépszolg'94 Kft., Kristály Kft.) adatszolgáltatása alapján - 3.008.435.000,-Ft, mely jelen pillanatig a Társulás vagyona. Az üzemszerű használat érdekében minden tagtelepülésnek 2017.03.3l-jén átadásra kerül az Őt megillető rész, könyvviteli szempontból befejezetlen beruházásként, melyet a tagok bevezetnek könyveikbe, üzembe helyeznek az előterjesztés 1. számú mellékletében szereplő bontás szerint és amely vagyon átvételéről és üzembe helyezéséről és a Szolgáltatónak üzemeltetésre történő átadásról a tagönkormányzatok Képviselő-testületei határozati formában döntést hoznak. Ez képezi alapját a területileg illetékes Víziközmű Szolgáltatóval kötendő Bérleti- és üzemelési szerződések módosításának, szükség esetén új szerződés megkötésnek, melyet követően a Szolgáltató ellátja szolgáltatási kötelezettségeit. A vagyon átadásáról a Társulás és a tagönkormányzatok átadás-átvételi megállapodást írnak alá, a 2. számú mellékletben szereplő minta szerinti tartalommal.

A Támogató felé továbbra is adatszolgáltatási kötelezettséggel tartozik a Társulás, mely adatszolgáltatási kötelezettség kiterjed a beruházás aktiválásának megtörténtére is. Erre való tekintettel a tagönkormányzatoknak, a Bérleti- és üzemelési szerződéseket legkésőbb 2017. 04. 0l-jével szükséges megkötni.

A létrejött vagyonból az egyes tagokat megillető rész:

Borota: 102.856.629,-Ft

Csikéria-Bácsszőlős: 264.055.611,-Ft

Harkakötöny: 151.716.577,-Ft

Jászszentlászló: 123.681.377,-Ft

Kelebia: 184.437.615,-Ft

Kéleshalom: 88.356.392,-Ft

Kiskunhalas: 1.092.491.154,-Ft

Kiskunmajsa-Bodoglár: 83.345.140,-Ft

Kisszállás: 226.258.854,-Ft

Kunfehértó: 253.318.980,-Ft

Móricgát: 69.580.246,-Ft

Rém: 127.379.247,-Ft

Tompa: 240.957.178,-Ft

Kérem a Tisztelt Képviselő-testületet, hogy az határozati javaslatban foglaltakat elfogadni szíveskedjen!

**Határozati javaslat:**

**1.Kunfehértó Község Önkormányzatának Képviselő-testülete úgy dönt, hogy az Európai Uniós támogatással megvalósított KEOP-1.3.0/09-11-2011-0028 azonosítószámú „Kiskunhalas Ivóvízminőség-javító Projekt" keretében létrejött 3.008.435.000,-Ft értékű befejezetlen beruházásból Kunfehértóra vonatkozó vagyonértéket - 253.318.980,-Ft - 2017.03.31-én az 1. számú mellékletben szereplő bontás szerint átveszi.**

**2.Kunfehértó Község Önkormányzatának Képviselő-testülete elfogadja és magára nézve kötelezőnek tekinti az átadott vagyon üzembe helyezését. Az új vagyonelemekre is kiterjedően, a területileg illetékes szolgáltatókkal a Bérleti- és üzemelési szerződés módosítását vagy szükség esetén új szerződések megkötését 2017. 04. 01-jével.**

**3.A Képviselő-testület felhatalmazza a polgármestert, hogy a „Mindennapi vizünk" Ivóvízminőség-javító Önkormányzati Társulás és Kunfehértó Község Önkormányzata közötti vagyonátadás tárgyában készült 2. számú melléklet szerinti átadás-átvételi megállapodást aláírja.**

**4. Kunfehértó Község Önkormányzatának Képviselő-testülete felhatalmazza a polgármestert a Kiskunsági Víziközmű-Szolgáltató Kft.-vel 2015. június 29-én kötött Kunfehértó község víziközmű létesítményei bérleti és üzemeltetési szerződés 2. pontban meghatározottak szerinti módosítására és annak aláírására.**

Felelős: Huszár Zoltán polgármester

Értesül: Gömzsik László pénzügyi ügyintéző

Lakatos Tamás műszaki ügyintéző

Kristóf Andrea jegyző

Mindennapi Vizünk Önk. Társulás

Kunfehértó, 2017. március 20.

Huszár Zoltán polgármester